罷官有期懷寄歷陽朋好
作者：賀鑄
朝代：宋

paragraphs: 迅雨蕩闌暑，層飈披滯雲。
澄川繚楚甸，新陽麗秋旻。
物候豈不嘉，中懷愴離羣。
親朋滿城邑，繫滯此江濆。
及瓜信匪遥，遂作河梁分。
何人具供帳，樽酒展慇勤。
一聆雪兒歌，載悽遊子魂。
津鼓驚朝夢，□烟生夕曛。
所悲紫蘭纓，復染京洛塵。
春風有歸雁，報我相思文。